jkorsvik/nowiki_second_scrape_merged huggingface dataset:
Tauno Luiro

Tauno Johannes Luiro (født 24. februar 1932 i Rovaniemi, død 29. oktober 1955 i Muurola, Rovaniemi) var en finsk skihopper. Han representerte klubben Ounasvaaran Hiihtoseura.
2. mars 1951 satte han verdensrekord i Oberstdorf med 139 m. Rekorden ble ikke slått før i 1961. Han vant som første utenlandske hopper juniorklassen i Holmenkollen i 1951. Tauno Luiro sa i et intervju med Aftenposten etter rennet at klubben hans Ounasvaaran Hiihtoseura hadde hatt en hopptrener fra Nord-Norge i 4 uker i vinter. Han sa de lærte mye av nordmannen. Han var innom Harstad i 1950 og hoppet da i Ravnebergbakken, tatt i bruk samme vinter.
Tauno Luiro var bror av kombinertløper Erkki Luiro og onkel til skihopper Tauno Käyhkö, som begge deltok i OL. 
Luiro døde av tuberkulose i 1955, bare 23 år gammel.


== Eksterne lenker ==
(de) Tauno Luiro – Munzinger Sportsarchiv 
(en) Tauno Luiro – Olympics.com 
(en) Tauno Luiro – Olympic.org 
(en) Tauno Luiro – Olympedia 
(en) Tauno Luiro – Sports-Reference (OL-resultater – arkivert) 
British Pathé: Skiing at Oberstdorf 1952 (filmklipp, med bl.a. Tauno Luiros rekordhopp) (feil årstall, eller forveksling med svenske Toivo Lauren?)
Frank Löffler

Frank Löffler (født 9. august 1980 i Immenstadt im Allgäu) er en tysk tidligere skihopper. Han representerte SC Oberstdorf.
Löffler debuterte internasjonalt i kontinentalcupen i 1996-97-sesongen. I verdenscupen debuterte han med 24.-plass i storbakken i Harrachov 7. februar 1999. Hans beste individuelle plassering i verdenscupen var 7.-plass i Iron Mountain 26. februar 2000. Sammenlagt i verdenscupen ble han som best nummer 23, i sesongen 2000-01. Hans siste verdenscuprenn var i Engelberg 16. desember 2001.
Frank Löffler ble juniorverdensmester med Tyskland i lagkonkurransen i junior-VM i St. Moritz i 1998. I det individuelle rennet ble han nummer 14. I senior-VM i Lahtis i 2001 ble han nummer 28 i normalbakken og nummer 40 i storbakken.
Han ble tysk mester individuelt i 2002 og tok bronsemedalje i 2000 og 2003. I lagkonkurranse ble han tysk mester i 2000, 2002 og 2003.
En kneoperasjon i 2002 gjorde at han ikke kunne hoppe størstedelen av sesongen 2002-03. Da han ble skadefri i 2003, fikk han beskjed av den tyske landslagsledelsen om at han måtte slanke seg. Samtidig hadde legen hans rådet ham til å øke muskelmassen i beina for å stabilisere kneet. Da Löffler kritiserte landslagsledelsen og nektet å slanke seg, ble han satt ut av landslaget, og mistet hele 2003-04-sesongen. Han la opp som skihopper sommeren 2004.
Frank Löffler er barnebarn av skihopperen Sepp Weiler, som blant annet satte verdensrekord i skiflyging.


== Referanser ==


== Kilder ==
Sepp-Weiler.com: Frank Löffler, Enkel von Springerlegende Sepp Weiler
Schwarzwaldadler.de: Löffler erhebt schwere Vorwürfe (14. desember 2003)


== Eksterne lenker ==
(en) Frank Löffler – FIS (skihopping)
Zecharia Sitchin

Zecharia Sitchin (født 11. juli 1922 i Baku i den aserbajdsjanske SSR i Sovjetunionen, død 9. oktober 2010 i New York City, New York, USA) var en forfatter av bøker som forsøker å forklare menneskets opprinnelse gjennom forskjellige former for pseudovitenskap, som blant annet innbefatter pseudoarkeologi og teorier om besøk av astronauter fra verdensrommet i urgamle tider.
Sitchin hevder at den gamle sumeriske kulturen ble skapt av Anunnaki, en rase av utenomjordiske fra en planet han kaller Nibiru. Han hevder at denne planeten har en lang, elliptisk bane i vårt eget solsystem og hevder videre at hans teorier bekreftes av sumerisk mytologi.
Hans spekulasjoner er blitt totalt avvist av profesjonelle naturvitere, historikere og arkeologer, som har påvist en rekke feil i hans oversettelser av gamle tekster og feil i hans forståelse av fysikk.


== Referanser ==


== Eksterne lenker ==
Offisielt nettsted
You Won’t Find Another Fool Like Me

«You Won't Find Another Fool Like Me» er en britisk popsang med melodi og tekst av Tony Macaulay og Geoff Stevens. The New Seekers med Lyn Paul spilte den inn på singelen Polydor 2058 421. Arrangør var Gerry Shury. Produsent var Tommy Oliver. Den ble utgitt i november 1973.


== Norsk versjon ==
Bjørn Borkenhagen har skrevet en norsk tekst. Den norske tittelen er «Vi har hengt isammen hele tiden». Sangen ble utgitt av Thom Fredie Waade, Einar Jemtlands kor og orkester på singelen EMI 7E 006-39080 i 1974.


== Listeplasseringer ==
«You Won't Find Another Fool Like Me» var bandets andre og siste nummer 1-singel i Storbritannia og lå én uke øverst på listen i januar 1974.


== Referanser ==
Haemonchus contortus

Haemonchus contortus er en rødfarget rundorm som lever som parasitt i mage og tarm, særlig hos sau. Den forårsaker infeksjonen Haemonchosis, som medfører store økonomiske tap for sauenæringen over hele verden. Plagen er størst i varmere klima.
Hunnen kan legge over 5 000 egg daglig. Eggene blir med avføringen. Etter klekking utvikler larven seg og gjennomgår flere hudskift. Før siste hudskift kryper den opp i gresset, hvor den venter på å bli «spist» av et vertsdyr, sau som beiter gress. Vel inne i verten skifter larven hud for siste gang.  Den voksne rundormen suger seg fast i magen til verten for å suge blod. Den kan forårsake sykdommene anemi eller ødem, som noen ganger kan føre til døden for vertsdyret.


== Referanser ==


== Eksterne lenker ==
(en) Haemonchus contortus i Encyclopedia of Life 
(en) Haemonchus contortus i Global Biodiversity Information Facility 
(no) Haemonchus contortus hos Artsdatabanken 
(sv) Haemonchus contortus hos Dyntaxa 
(en) Haemonchus contortus hos Fauna Europaea 
(en) Haemonchus contortus hos NCBI 
(en) Kategori:Haemonchus contortus – bilder, video eller lyd på Wikimedia Commons
Spektralplate

Spektralplate er et musikkalbum utgitt av KLM i 1982. Albumet ble påbegynt i kjølvannet av Brødrene Dal-serien Brødrene Dal og spektralsteinene som ble sendt på Halvsju vinteren/våren 1982 og sangtekstene inneholder opplevelser Spektralsteinene og Professor Drøvels hemmelighet, albumet inneholder også sangen Torsken kommer som ble en radiohit ved en ren tilfeldighet under en KLM-parodi på Norge rundt i humorserien Narrespeilet i 1980. Albumet solgte 7.500 eksemplarer og ble også spilt inn i en svorsk versjon og utgitt i Sverige.


== Sporliste ==
Alle låter er skrevet av Nissa Nyberget og Lars Mjøen, unntatt hvor annet står.

«Gaus, Roms og Brumund» – 4:00
«Curium umulium spektral spektral» – 3:35
«Brumunds sang» – 2:38 (Nyberget/Trond Kirkvaag)
«Fortellersang» – 3:04
«Det spøker» – 4:35
«Huskesang» – 2:50
«Robinson Caruso» – 4:40
«Balladen om Roms 'The Kid' Dal» – 2:50
«Brødrene Dal-tema» (The Eye of Wendor) – 2:08 (Davy Rohl)
«Torsken kommer» (Chariot) – 3:00 (J.W. Stole, norsk tekst: Mjøen)


== Medvirkende ==


=== KLM ===
Gaus Dal - sang
Roms Dal - sang
Brumund Dal - sang


=== Øvrige medvirkende ===
Nissa Nyberget - keyboard, produsent, kor
Tom Mathisen - sang på Fortellersang
Brynjulf Blix - keyboard, synth, spesialeffekter, programmering
Arne Schulze - gitar på Gaus, Roms og Brumund, Brumunds sang og Fortellersang og Torsken kommer
Kjell Larsen - gitar
Kari Svendsen - banjo
Sveinung Hovensjø - bass
Ole Marius Melhuus - bass på Gaus, Roms og Brumund og Torsken kommer
Paolo Vinaccia - trommer, perkusjon
Sven Kalmar - trommer på Huskesang
Thor Andreassen - trommer på Gaus, Roms og Brumund og Torsken kommer
Jens Petter Antonsen - trompet
Fred Nøddelund - trompet, flygelhorn
Arild Stav - saksofon, klarinett, fløyte
Jens Wendelboe - trombone
Arne Monn-Iversen - fiolin
Sonja Wold - fiolin
Geoffrey Gotch - bratsj
Geir Tore Larsen - cello
Anita Skorgan - kor
Asbjørn Håmo - kor
Hege Schøyen - kor
Kari Gjærum - kor
Knut Hofstad - kor
Ingar Helgesen - tekniker
Inge Holst Jacobsen - tekniker
Sverre Henriksen - tekniker
Terje Syversen - tekniker
Alf Christian Hvidsteen - tekniker
Eivind Aaeng - fotograf
Helge Jørgensen - fotograf
Harry Willock - artwork


== Eksterne lenker ==
Spektralplate
ACS Award in pure chemistry

American Chemical Society Award in Pure Chemistry er en kjemipris som årlig blir årlig delt ut av American Chemical Society (ACS) «For anerkjennelse og oppmuntring av grunnleggende forskning innen ren kjemi utført i Nord-Amerika av unge menn eller kvinner.»  Nå betyr: "unge" at mottakeren ikke kan være mer enn 35 år gammel når prisen deles ut på vårmøtet i ACS.  De nominerte til prisen «må ha oppnådd uvanlig meritterte forskningsresultater for et individ i begynnelse av hennes eller hans karriere. Spesiell vekt legges på selvstendige tanker og originalitet i forskningen...»  Prisen ble første gang utdelt i 1931, med Linus Pauling som den første mottakeren.  Den blir nå finansiert av Alpha Chi Sigma Fraternity og Alpha Chi Sigma Educational Foundation.


== Liste over mottakere ==


== Eksterne lenker ==
American Chemical Society Pure Chemistry Prisside
Jan Roger Fjeldberg

Jan Roger Fjeldberg (født 14. juni 1956, død 14. mars 2020 ) var en norsk musiker, produsent og trommeslager. Han var trommeslager i det norske rockebandet Bjølsen Valsemølle fra 1984 til 2008. Han produserte også for norske artister, blant andre Bjølsen Valsemølle.


== Diskografi ==


=== Bjølsen Valsemølle ===
AlbumVaterlands bru (1985)
Soria Moria (1996)
Danse på snø (1999)
Over elva (2007)SinglerMinnenes vei/For livet og for freden (1984)
Over elva (2007)


=== Deltar på ===
Svenn-Erik Fjeldberg: Glade jul (1981)
Ad Astra: På veg/Flight 405 (1982)
Svenn-Erik Fjeldberg: Tilbake igjen (1984)
Voice: Uhørt (1984)
Frank&Fri: Frank (1991)
Trond Granlund: I Can't Quit Now (1993)
Trond Granlund: Trond Granlund's Hillbilly Cats – 20th Years Anniversary Live Smuget '92 (1993)
Trond Granlund: Himmel på jord (1995)
Trond Granlund: Hu kom over Mo'n (1995)
Trond Granlund: Tida er'e ingen som kan snu (1995)
Universal Music: Oslo – Oslo!!! 19 kjære Oslo-sanger (2000)
Trond Granlund: Østkantfolk (2000)
Evangeliesenteret: Fra våre hjerter (2000)
Trond Granlund: Høyt, lavt og langt (2003)
Frank Aanerud: En sjanse til (2005)
Trond Granlund: En litt forvirra fyr (2005)
Love Letters: Saturday Night (2006)
Trond Granlund: Kommer tid, kommer råd (2007)
St. Thomas: St. Thomas: Walk With Me (2008)
Finn Wang: Boots, Balls & Velvet (2009)
GT-Sara: 85 år og alt intakt (2009)
Trond Granlund: 50 år på veien (2014)
Trond Granlund: 50 år på veien Vol. 2 (2016)


== Referanser ==


== Eksterne lenker ==
(en) Jan Roger Fjeldberg på Discogs 
(en) Jan Roger Fjeldberg på Discogs 
(en) Jan Roger Fjeldberg på MusicBrainz 
(no) Jan Roger Fjeldberg på Rockipedia 
«Jan Roger Fjeldberg» (norsk). Groove.no. Besøkt 18. mars 2020.
15. september-demningen

15. september-demningen er en demning med vannkraftverk 90 km øst for hovedstaden San Salvador i det sørøstlige El Salvador, innviet med to generatorer i 1983 og 1984. Reservoaret er plassert på elven Lempa. Demningens høyde er 57 meter, og reservoaret er på 35,5 km². Installert effekt er fra 157 MW til maksimalt 180 MW.
Operatør er det nasjonale energiselskapet CEL. Årsproduksjonen er inntil 605 GWh (0,6 TWh).


== Referanser ==


== Eksterne lenker ==
CEL - kraftverkets hjemmeside.
Teknisk beskrivelse av anlegget Arkivert 12. mars 2015 hos Wayback Machine. - hos CEL. Besøkt 24. juli 2012.
5. november-demningen

5. november-demningen er en demning med vannkraftverk 88 km nordøst for hovedstaden San Salvador i det østlige El Salvador, innviet med generatorer fra 1957 til 1966. Reservoaret er plassert på elven Lempa. Demningen er en gravitasjonsdam i betong med høyde 66 meter, og reservoaret er på 16 km². Installert effekt er 81,4  MW fordelt på 3 generatorer.
Operatør er det nasjonale energiselskapet CEL. Årsproduksjonen er inntil 475 GWh (0,48 TWh).


== Referanser ==


== Eksterne lenker ==
CEL Arkivert 4. mars 2016 hos Wayback Machine. - kraftverkets hjemmeside.
Teknisk beskrivelse av anlegget Arkivert 24. september 2012 hos Wayback Machine. - hos CEL. Besøkt 24. juli 2012.
Cerrón Grande-demningen

Cerrón Grande-demningen er en demning med vannkraftverk 78 km nord for hovedstaden San Salvador i det sentral-nordlige El Salvador, innviet med to generatorer i 1976 og 1977. Reservoaret er plassert på elven Lempa. Demningen er 800 meter lang og 90 meter høy, og reservoaret er på 135 km². Det demmes opp inntil 2.180 millioner m³ vannmasser, hvorav om lag halvparten nyttes i normal kraftproduksjon.
Installert effekt er 135 - 170 MW fordelt på to like store generatorer. Operatør er det nasjonale energiselskapet CEL. Årsproduksjonen er inntil 488 GWh (0,49 TWh).


== Referanser ==


== Eksterne lenker ==
CEL Arkivert 12. desember 2008 hos Wayback Machine. - kraftverkets hjemmeside.
Teknisk beskrivelse av anlegget Arkivert 24. september 2012 hos Wayback Machine. - hos CEL. Besøkt 24.juli 2012.
Rune Haukum

Rune Haukum (født 31. oktober 1956) er en norsk musiker, tekniker og bassist. Han er kjent som tidligere bassist i Bjølsen Valsemølle. Han forlot bandet etter comebackturneen i 1996. Han har den senere tid spilt for Åge Aleksandersen og mange andre band og var også en av de som hjalp D.D.E. da bandet ble startet. I dag er han fast ansatt som gitar og basslærer ved kulturskolen i Jevnaker Kommune.


== Diskografi ==


=== Bjølsen Valsemølle ===
Fem på midnatt (1982)
Vaterlands bru (1985)
På ørnevinger (1986)
Soria Moria (1996)
Over elva (2007)
Da taket til slutt forsvant (2017)


=== Åge Aleksandersen ===
Solregn (1989)
Sanger (1990)
Laika (1991)
Din dag (1993)
Åges beste 1972–1994 (1994)
Lys og varme (1997)
Mit danske eventyr (2000)
Åge Original (2001)
Gull (2005)
Åge-boks 1 (2009)
Åge-boks 2 (2009)


=== Andre utgivelser ===
Eigil Berg: Alhambra (1981)
Home's Musikk: Norsk pop på topp Vol. 2 (1983)
Home's Musikk: Nytt & Norsk 2 (1985)
Trond Granlund: The Ride (1986)
Bjørn Jens: Midnattsol (1989)
Trond Granlund: Promise the Moon (1989)
Valeriu Sterian: Netter i Romania/Nopti (1990)
Totenschlager: OL-CD'n med Dan Børge og vaktmester'n (1991)
Trond Granlund: Pleasure and Tears (1992)
Trond Granlund: I Can't Quit Now (1993)
NorDisc/Motorførernes Avholdsforbund: På tur med Fleksnes & Modern (1993)
Trond Granlund: Østkantfolk (2000)
Trond Granlund: Høyt, lavt og langt (2003)
Trond Granlund: En litt forvirra fyr (2005)
Trond Granlund: 50 år på veien (2014)
Trond Granlund: 50 år på veien Vol. 2 (2016)
Trond Granlund: Trond Granlund 1973–1986 (2017)
Guajoyo-demningen

Guajoyo-demningen er en demning med vannkraftverk nordvest for hovedstaden San Salvador i det fjerneste nordvestlige hjørnet av El Salvador, innviet med én generator i 1963. Reservoaret er plassert på elven Lempa. Demningen er 300 meter lang og 33 meter høy, og reservoaret er på 26,3 km², mens oppdemmede vannmasser er maksimalt 645 millioner m³ vannvolum. Installert effekt er 15 MW.
Operatør er det nasjonale energiselskapet CEL. Årsproduksjonen er inntil 64,2 GWh (0,06 TWh).


== Referanser ==


== Eksterne lenker ==
CEL - kraftverkets hjemmeside.
Teknisk beskrivelse av anlegget - hos CEL. Besøkt 24. juli 2012.
Younès Kaboul

Younès Kaboul (født 4. januar 1986 i Saint-Julien-en-Genevois) er en fransk fotballspiller som fra 21. desember 2018 er klubbløs. Fra 2004 til 2007 spilte han for AJ Auxerre, før han sommeren 2007 skrev under kontrakt for Tottenham. Han forlot Londons-klubben til fordel for den engelske klubben Portsmouth FC. Den 30. januar 2010 signerte Kaboul en ny kontrakt med Tottenham med en overgangssum på £ 5 millioner.


== Meritter ==
AJ AuxerreCoupe de France 2004/2005Tottenham HotspurDen engelske ligacupen 2007/2008


== Eksterne lenker ==
(en) Younès Kaboul – kategori av bilder, video eller lyd på Commons 
(fr) Younès Kaboul – Ligue de Football Professionnel 
(fr) Younès Kaboul – LÉquipe 
(en) Younès Kaboul – Transfermarkt 
(en) Younès Kaboul – national-football-teams.com 
(en) Younès Kaboul – WorldFootball.net 
(en) Younès Kaboul – Soccerbase.com 
(en) Younès Kaboul – FootballDatabase.eu 
(en) Younès Kaboul – Soccerway 
(en) Younès Kaboul – EU-Football.info 
(es) Younès Kaboul – as.com
Río Lempa

Río Lempa er ei elv som renner fra sørøstre Mexico og gjennom hele den nordlige grensetrakten av El Salvador, fra nordvest utløpet i Stillehavet i sørøst. Dette er landets hovedvassdrag, og er utbygd med vannkraft av statsselskapet CEL, med fire kraftverk som hver for seg demmer opp større reservoarer: Guajoyo-demningen (26,3 km²), Cerrón Grande-demningen (135 km²), 5. november-demningen (16 km²), og videre som grenseelv mot Honduras med 15. september-demningen (36,5 km²).
Ved utløpet i Stillehavet nær byen La Colorada renner den like før utløpet gjennom tropisk regnskog – Nancuchinameskogen ved byen El Zamoran.
Gouldvaran

Gouldvaran er en stor øgle som er vanlig i nesten hele Australia.
Totallengden er opptil 160 cm, og halen er omtrent halvannen gang så lang som kroppen. Ryggen har en grunnfarge som varierer mellom blekgul og svart, og lysere eller mørkere flekker danner uregelmessige tverrbånd. Hodet har en svart stripe med lyse skjell på begge sidene. Buksiden er lys med mørke flekker.
Gouldvaranen jakter på små pattedyr, store insekter, agamer, gekkoer, mindre varaner og slanger. Når den får sjansen eter den gjerne åtsler, for eksempel døde kenguruer. Eggene legges i termittuer der temperatur og fuktighet er ideell for eggenes utvikling.
Utbredelsen omfatter nesten hele det australske kontinentet. Underarten V. g. flavirufus forekommer i ørkenen i det indre av landet. I mer nedbørrike strøk overtar nominatunderarten V. g. gouldii. Arten mangler kun på Kapp York-halvøya, og i de fuktige områdene lengst sørvest og sørøst.
En annen art, V. rosenbergi, overtar for gouldvaran i sørvest, og ble tidligere regnet som en underart. Det har nå vist seg at de to artene noen steder, for eksempel ved kysten av Australbukta, lever side om side uten å danne hybrider.
Begge artene tilhører underslekten Varanus, som også omfatter seks andre storvokste arter fra Australia, Ny-Guinea og De små Sundaøyer.


== Eksterne lenker ==
(en) Gouldvaran i Encyclopedia of Life 
(en) Gouldvaran i Global Biodiversity Information Facility 
(en) Gouldvaran hos Reptile Database 
(en) Gouldvaran hos ITIS 
(en) Gouldvaran hos NCBI 
(en) Kategori:Varanus gouldii – bilder, video eller lyd på Wikimedia Commons 
(en) Varanus gouldii – galleri av bilder, video eller lyd på Wikimedia Commons 
Varanus (Varanus) gouldii – detaljert informasjon på Wikispecies
Sepp Weiler

Josef «Sepp» Weiler (født 22. januar 1921 i Oberstdorf, død 24. mai 1997 i Kempten) var en tysk skihopper.
Han debuterte internasjonalt som 16-åring, i Holmenkollen i 1937. I VM i Lahtis i 1938 ble han nummer 29. Under VM i Cortina d'Ampezzo i 1941 hoppet han lengst, men ble bortdømt og fikk bare 4. plass. FIS annullerte i 1946 dette verdensmesterskapet, og etter krigen endret man fra tre til fem dommere i skihopping.Sepp Weiler ble skadet og mistet synet på det venstre øyet da han var tysk soldat i Russland under krigen. Likevel fortsatte han hoppkarrieren etter at krigen var slutt. Årene etter krigen var hans beste i karrieren, vinteren 1948-49 vant han 35 av 36 renn.
I årene etter 2. verdenskrig ble tyske idrettsfolk i stor grad utestengt fra konkurranser i utlandet, blant annet vinter-OL i St. Moritz i 1948 og skiflyging i rekordbakken i Planica. Sammen med to andre hoppere fra Oberstdorf, Heini Klopfer og Toni Brutscher, tok Sepp Weiler initiativet til å få bygd skiflygingsbakken i Oberstdorf. Bakken ble åpnet i 1950. Sepp Weiler var en av tre hoppere som satte verdensrekord under den første skiflygingsuka i Oberstdorf. Han hoppet 127 meter 2. mars 1950.
Han ble nummer 8 i OL i Oslo i 1952 og nummer 26 i VM i Falun i 1954. Han var på det tyske laget i OL i Cortina d'Ampezzo i 1956, men måtte reise hjem før hopprennet fordi moren døde.
Sepp Weiler deltok i Hoppuka i 1953, 1953-54 og 1955-56. Hans beste enkeltresultat var 5. plass i Bischofshofen 11. januar 1953. Sammenlagt ble han nummer 5 i hoppuka 1953, den aller første hoppuka. Han la opp som skihopper i 1956.
Sepp Weiler var morfar til skihopper Frank Löffler.


== Referanser ==


== Kilder ==
Sepp-Weiler.com: Springerlegende Sepp Weiler aus der Nähe betrachtet ... (biografi)
Skisprungschanzen-Archiv: Flying hills (med liste over verdensrekorder)
Munzinger Online: Sepp Weiler
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider


== Eksterne lenker ==
(de) Sepp Weiler – Munzinger Sportsarchiv 
(en) Sepp Weiler – Olympics.com 
(en) Sepp Weiler – Olympic.org 
(en) Sepp Weiler – Olympedia 
(en) Sepp Weiler – Sports-Reference (OL-resultater – arkivert) 
(en) Sepp Weiler – FIS (skihopping)
Korthalevaran

Korthalevaran er den minste av alle varaner med en total lengde på 25 cm. Halen er omtrent like lang som kroppen, noe som er uvanlig kort i forhold til andre varaner.
Fargen på ryggen og hodet varierer fra lys gulbrun til rødbrun, med lyse eller mørke flekker. På kroppssiden og halen er de mørke flekkene større. Buken er hvit. Arten er utbredt i områder med sanddyner og Spinifex-gras i det nordlige Australia. Her finnes den fra vestkysten østover til det vestligste Queensland. Den eter insekter og små øgler.
Korthalevaran tilhører underslekten Odatria, som også omfatter 19 andre småvokste arter fra Australia og Timor.


== Eksterne lenker ==
(en) Korthalevaran i Encyclopedia of Life 
(en) Korthalevaran i Global Biodiversity Information Facility 
(en) Korthalevaran hos Fossilworks 
(en) Korthalevaran hos Reptile Database 
(en) Korthalevaran hos ITIS 
(en) Korthalevaran hos NCBI 
Varanus brevicauda – detaljert informasjon på Wikispecies
Kpongdemningen

Kpongdemningen  er en demning ved elva Volta i Ghana, og gir vann til et vannkraftverk. Kpong kraftverk har en installert kapasitet på 140 MW. I samme vassdraget, 40 km lengre oppe, ligger Akosombodemningen med installert 1020 MW effekt.


== Referanser ==


== Eksterne lenker ==
«Ghana, Electrical Power» Library of Congress, besøkt 29. januar 2010.
Péligre vannkraftverk

Péligre vannkraftverk  er et vannkraftverk i Haiti. Det har en installert kapasitet på 47 MW. Dette er landets største vannkraftverk målt etter effekt.


== Eksterne lenker ==
«Haiti, Energy» Library of Congress, besøkt 29. januar 2010.
Guayamouc vannkraftverk

Guayamouc vannkraftverk  er et vannkraftverk i Haiti. Det har en installert kapasitet på 22 MW. Dette er landets nest største vannkraftverk målt etter effekt.


== Eksterne lenker ==
«Haiti, Energy» Library of Congress, besøkt 29. januar 2010.
Varreux kraftverk

Varreux kraftverk er et varmekraftverk i Haiti. Det har en installert kapasitet på 42 MW. Dette er landets største termiske kraftverk målt etter effekt. Brenseltypen er raffinert råolje.


== Eksterne lenker ==
«Haiti, Energy» Library of Congress, besøkt 29. januar 2010.
Carrefour kraftverk

Se også: Carrefour (andre betydninger)Carrefour kraftverk er et varmekraftverk ved byen Carrefour i Haiti. Det har en installert kapasitet på 38 MW. Dette er landets nest største termiske kraftverk målt etter effekt. Brenseltypen er raffinert råolje.


== Eksterne lenker ==
«Haiti, Energy» Library of Congress, besøkt 29. januar 2010.